Aalborgs Stifts Adresseavis, 1823-07-26
Krigsskuepladsen. Fra Cadix haves dennegang ikke Efterretninger uden af Privatbreve, som melde, at et fransk Linieskib og 2 Fregatter ligge for Cadix, og tillade intet Skib, hverken at gaae ind eller ud. Over dette have de udenlandske Consuler besværet sig, og forestilt den franske Admiral, at dette er uregelmæssigt, saalænge der ikke formelig er erklæret nogen Blokade. Man troer, at de Skibe, der ere blevne tvungne til, at løbe ind til Cadix, ville seile bort under Escorte af den engelske Krigsbrig, der skal overbringe Depescher angaaende John Downies Arrestering. Forresten forsikkrer Man, at Blokaden fra Søesiden slet ikke foruroliger de Constitutionelle, saalænge de ikke indsluttes fra Landsiden, hvortil de Franske i Andalusien endnu langtfra ikke ere stærke nok. Gen. Bordesoult tillader endnu Communication med Cadix i vigtige Handelssager, men skal have ifinde, at afbryde al Handel. Gen Zayas skal have været i Uenighed med Seviller Regentskabet om Forholds reglerne ved Kongens Overbringelse, og truet, at ville forlade Staden og støde til Ballesteros. Men Sagen er jevnet, og Gen. Zayas blevet paa sin Post. Dette skal imidlertid have bevirket, at Nogle af Cortesmedlemmerne skulle være tilbøielige til Underhandlinger med Franskmændene, ja endog til Overgivelse paa Discretion. Men dette, om det og er troværdigt, synes ikke at være de Flestes Villie. Ballesteros har ladet 3 Batailloner blive i Alicante, og derpaa taget Veien til Murcia og Carthagena. Han har nylig overfaldet en Transport af 500 Oxer, der skulde gaae fra Aranjues til Armeen i Andalusien, taget 350 af dem og adspredt Resten i Skovene. - Mellem Gen. Morillo og Qviroga er opkommen Uenighed. Morillo har udstædt en lang Proclamation til Jndvaanerne og Tropperne, hvori han besværer sig over, at Qviroga, der dog havde tilstaaet, at Man ikke maatte anerkjende Seviller Regentskabet, og sagt, at han ingen Deel meere vilde have i disse Ting, dog nu opsnappede hans (Morillos) Befalinger, igjen overtog Commanden, forførste Tropperne, erkjendte igjen Regentskabet i Sevilla; og han havde forgieves skrevet ham til derom, han havde slaaet det altsammen her i Veir og Vind. Morillo befinder sig endnu i Lugo. Der gaaer daglig Nogle af hans Tropper over til Qviroga. Sir Robert Wilson har nylig skrevet Morillo til og opmuntret ham til, da Kongen i Cadix havde faaet sin constitutionelle Autoritæt tilbage, at forene sig med ham, for dog at sikkre Provindsens indvortes Rolighed og modstaae Franskmændene. Morillo antog ikke Forslaget, men opfordrede meget mere Wilson til, ialmindelighed at raade Spanierne hellere at underkaste sig Fienden, og, uagtet den kongelige Magt var restitueret, dog ikke at adlyde Cortes. Denne Brevvexling har Wilson meddeelt Qviroga, og beklaget sig for ham over Morillos Forstaaelse med de Angribende, og tilbudt at bringe alle de Offere, som en Fremmed kan bringe. En Skrivelse fra Astorga melder, at den franske Gen. Bourke og Morillo ere blevne enige, og marschere sammen mod Corunna, Spanierne i Spidsen. - Fra Santona er den 2den Juli skeet et Udfald. De Jndsluttede tvang ibegyndelsen de franske Forposter til at trække sig tilbage, men snart fik disse Undsætning af 2 Compagnier. Fægtningen blev levende og ved Hielp af Jlden fra Fortet forsvarede de Beleirede en Tidlang deres Stilling; som de dog snart maatte opgive og da endnu et Compagnie kom til, rettreerte de i den største Uorden. Tabet angives, som sædvanligt, naar Efterretningen er fra de Franske, størst paa Spaniernes Side, nemlig paa disses Side 50 Døde og Saarede og nogle Fangne, men paa Hines 2 Døde og 8 Saarede. - Til Commandanten i S. Sebastian er den 5te Juli sendt en Parlamentair fra de Franske, der beleire den. Han er ogsaa bleven indladt og har underrettet Commandanten om Tildragelserne i Catalonien, Madrid, Sevilla og fremfor Alt om Morillos Affald; Commandanten skal have svart, at det Eneste, han ønskede at vide, var, hvorledes Santona og Pampelona holdt sig? Samtalen blev afbrudt, og Fortet begyndte paany at fyre paa de Franske. Fra den Tid og indtil 10de gjorde Garnisonen hyppig Udfald, hvoraf Et har havt en alvorlig Fægtning til følge, efter hvis Slutning Kastellet og Forterne fyrede en heel Dag. Gen. Schaffer, der commanderer de Franske, skal ansættes ved en anden Brigade, og Grev Meller faaer da Commandoen for S. Sebastian.